ᱵᱮᱝᱜᱟᱞᱩᱨᱩ ᱵᱤᱡᱚᱭᱟ ᱨᱟᱫᱷᱟ

ᱵᱮᱝᱜᱟᱞᱩᱨᱩ ᱵᱤᱡᱚᱭᱟ ᱨᱟᱫᱷᱟ (᱑᱕ ᱚᱜᱚᱥᱴ ᱑᱙᱔᱘ – ᱑᱐ ᱥᱮᱯᱴᱮᱢᱵᱚᱨ ᱒᱐᱑᱗), ᱵᱟᱹᱲᱛᱤ ᱠᱟᱛᱮ ᱵᱤ. ᱵᱷᱤ. ᱨᱟᱫᱷᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ, ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱟᱨ ᱯᱷᱤᱞᱢ ᱯᱨᱚᱰᱭᱩᱥᱚᱨ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱑᱙᱖᱔ ᱠᱟᱱᱱᱟᱲᱟ ᱯᱷᱤᱞᱢ ᱱᱚᱵᱚᱠᱳᱴᱤ ᱱᱟᱨᱟᱭᱟᱱ ᱨᱮ ᱟᱡᱟᱜ ᱠᱮᱨᱤᱭᱚᱨ ᱮ ᱮᱛᱚᱦᱚᱵ ᱞᱮᱫᱟ᱾ ᱩᱱᱤ ᱫᱚ ᱓᱐᱐ ᱠᱷᱚᱱ ᱵᱟᱹᱲᱛᱤ ᱯᱷᱤᱞᱢ ᱨᱮ ᱜᱚᱲᱚ ᱮᱢ ᱟᱠᱟᱫᱟ, ᱚᱱᱟ ᱢᱩᱫᱽ ᱨᱮ ᱒᱕᱐ ᱫᱚ ᱠᱟᱱᱱᱟᱲᱟ ᱯᱷᱤᱞᱢ ᱟᱨ ᱵᱟᱹᱠᱤ ᱫᱚ ᱛᱟᱢᱤᱞ, ᱛᱮᱞᱩᱜᱩ, ᱢᱟᱞᱟᱭᱟᱞᱟᱢ, ᱛᱩᱞᱩ ᱟᱨ ᱦᱤᱱᱫᱤ ᱨᱮᱭ ᱠᱟᱹᱢᱤ ᱟᱠᱟᱫᱟ।

ᱩᱱᱤ ᱫᱚ ᱯᱷᱤᱞᱢ ᱰᱤᱨᱮᱠᱴᱚᱨ ᱠᱮ. ᱮᱥ. ᱮᱞ. ᱥᱣᱟᱢᱤ ᱥᱟᱶ ᱮ ᱵᱟᱯᱞᱟ ᱞᱮᱱᱟ। ᱥᱤᱱᱮᱢᱟ ᱨᱮ ᱟᱡᱟᱜ ᱠᱮᱨᱤᱭᱚᱨ ᱛᱟᱭᱚᱢ, ᱩᱱᱤ ᱫᱚ ᱛᱷᱤᱭᱮᱴᱚᱨ ᱥᱟᱶ ᱮ ᱡᱩᱲᱟᱹᱭ ᱮᱱᱟ, ᱟᱡᱟᱜ ᱴᱨᱩᱯ, ᱱᱟᱴᱟᱵᱷᱨᱟᱱᱰᱟ ᱥᱟᱶ ᱱᱟᱴᱚᱠ ᱠᱚᱭ ᱩᱫᱩᱜ ᱥᱚᱫᱚᱨ ᱠᱮᱫᱟ᱾ ᱛᱷᱤᱭᱮᱴᱚᱨ ᱟᱨ ᱥᱤᱱᱮᱢᱟ ᱨᱮ ᱟᱡᱟᱜ ᱮᱱᱮᱢ ᱵᱟᱰᱟᱭ ᱠᱟᱛᱮ, ᱨᱟᱫᱷᱟ ᱫᱚ ᱠᱟᱜᱤᱱᱮᱞᱮ ᱠᱟᱱᱟᱠᱟ ᱜᱩᱨᱩ ᱯᱤᱴᱷᱟ, ᱢᱤᱫ ᱫᱷᱚᱨᱢᱤᱠ ᱟᱨ ᱥᱟᱹᱥᱠᱨᱤᱛᱤᱠ ᱛᱟᱞᱢᱟ ᱦᱚᱛᱮᱛᱮ ᱒᱐᱑᱐ ᱨᱮ ᱠᱟᱱᱟᱠᱟ ᱨᱟᱛᱱᱟ ᱟᱣᱟᱨᱰ ᱛᱮᱠᱚ ᱢᱟᱱ ᱥᱚᱢᱟᱱ ᱞᱮᱫᱮᱭᱟ᱾ ᱩᱱᱤ ᱫᱚ ᱛᱟᱢᱤᱞ ᱤᱱᱰᱚᱥᱴᱨᱤ ᱨᱮ ᱠᱩᱢᱟᱨᱤ ᱨᱟᱫᱷᱟ ᱧᱩᱛᱩᱢ ᱛᱮᱠᱚ ᱵᱟᱰᱟᱭ ᱮᱭᱟ ᱛᱟᱦᱮᱸᱫ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱮᱨᱤᱭᱚᱨ
ᱨᱟᱫᱷᱟ ᱫᱚ ᱑᱙᱔᱘ ᱨᱮ ᱨᱟᱡᱟᱞᱚᱠᱷᱢᱤ ᱞᱮᱠᱟᱛᱮ ᱢᱤᱫ ᱪᱟᱥ ᱵᱟᱥ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟ᱾ ᱢᱤᱫ ᱮᱠᱴᱨᱮᱥ ᱵᱮᱱᱟᱣᱜ ᱨᱮ ᱜᱚᱨᱚᱡᱽ ᱛᱟᱦᱮᱸ ᱠᱟᱱ ᱛᱟᱭᱟ, ᱩᱱᱤ ᱫᱚ ᱥᱠᱩᱞ ᱵᱟᱹᱜᱤ ᱠᱟᱛᱮ ᱥᱤᱱᱮᱢᱟ ᱨᱮᱭ ᱵᱚᱞᱚ ᱮᱱᱟ᱾ ᱩᱱᱤ ᱫᱚ ᱑᱙᱖᱔ ᱠᱟᱱᱱᱟᱲᱟ ᱯᱷᱤᱞᱢ ᱱᱚᱵᱚᱠᱳᱴᱤ ᱱᱟᱨᱟᱭᱟᱱ ᱨᱮ ᱟᱡᱟᱜ ᱮᱛᱚᱦᱚᱵ ᱮ ᱠᱟᱹᱢᱤ ᱞᱮᱫᱟ, ᱡᱟᱦᱟᱸ ᱨᱮ ᱨᱟᱡᱽᱠᱩᱢᱟᱨ ᱞᱤᱰ ᱨᱳᱞ ᱮ ᱯᱞᱮ ᱞᱮᱫᱟ᱾ ᱩᱱᱤ ᱫᱚ ᱑᱙᱖᱖ ᱨᱮ ᱛᱟᱢᱤᱞ ᱯᱷᱤᱞᱢ ᱛᱷᱟᱡᱟᱢᱯᱩ ᱨᱮ ᱢᱤᱫ ᱵᱟᱰᱟᱭᱟᱱ ᱨᱳᱞ ᱮ ᱯᱞᱮ ᱞᱮᱫᱟ᱾ ᱩᱱᱤ ᱫᱚ ᱑᱙᱖᱐ ᱟᱨ ᱑᱙᱗᱐ ᱜᱮᱞᱟᱝ ᱨᱮ ᱫᱟᱹᱠᱷᱤᱱ ᱵᱷᱟᱨᱚᱛᱤᱭᱚ ᱥᱤᱱᱮᱢᱟ ᱨᱮᱱ ᱡᱚᱛᱚ ᱠᱷᱚᱱ ᱪᱮᱛᱟᱱ ᱮᱠᱴᱚᱨ ᱡᱮᱞᱮᱠᱟ ᱮᱢ. ᱡᱤ. ᱨᱟᱢᱟᱪᱚᱱᱫᱽᱨᱚᱱ, ᱥᱤᱵᱟᱡᱤ ᱜᱚᱱᱮᱥᱚᱱ, ᱮᱱ. ᱴᱤ. ᱨᱟᱢᱟ ᱨᱟᱣ, ᱡᱮᱢᱤᱱᱤ ᱜᱚᱱᱮᱥᱚᱱ, ᱟᱠᱠᱤᱱᱮᱱᱤ ᱱᱟᱜᱮᱥᱣᱟᱨ ᱨᱟᱣ ᱟᱨ ᱡᱟᱭᱤᱥᱚᱝᱠᱚᱨ ᱥᱟᱶ ᱠᱟᱹᱢᱤ ᱟᱠᱟᱫᱟ᱾

ᱜᱩᱨ
ᱨᱟᱫᱷᱟ ᱫᱚ ᱑᱐ ᱥᱮᱯᱴᱮᱢᱵᱚᱨ ᱒᱐᱑᱗ ᱨᱮ ᱦᱟᱨᱴ ᱮᱴᱟᱠ ᱠᱷᱟᱹᱛᱤᱨ ᱛᱮ ᱜᱩᱨ ᱮᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ